Diari Oficial de la Generalitat Valenciana


Sumari del DOGV 3436, del 17-02-1999 (1999/1033)

Informació pública de la convocatòria per a la provisió d'una plaça de treballador social vacant en la plantilla de l'Ajuntament d'Orpesa.
------------------------------------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1033


Data del document
:   25-01-1999

Organisme emissor
:   Ajuntament d'Orpesa

Tipus de document
:   Convocatòria

Descriptors 

:   * Orpesa
    * administració local
    * treballador social
    * concurs administratiu

Informació pública de la convocatòria per a la provisió d'una plaça de treballador social vacant en la plantilla de l'Ajuntament d'Orpesa. [1999/Q1033]
  
Convocatòria
  
Rafael Albert Roca, alcalde president de l'Ajuntament d'Orpesa, fa saber:
  
Que el Ple de l'Ajuntament, en la sessió extraordinària del dia 25 de gener de 1999, va aprovar la convocatòria de proves selectives, per a proveir una plaça de treballador social vacant en la plantilla de personal laboral de l'Ajuntament d'Orpesa.
  
Bases que han de regir la convocatòria per a proveir una plaça de treballador social vacant en la plantilla de l'Ajuntament d'Orpesa.
  
De conformitat amb el que disposa la Llei 7/1985, de 2 d'abril, Reguladora de les Bases de Règim Local, article 91.2 en relació amb l'article 19.1 de la Llei 30/1984, de 2 d'agost, de la Funció Pública, Reial Decret 896/1991, de 7 de juny, sobre programes i regles bàsiques que s'estableixen en el procediment de selecció de tot el personal al servei de les corporacions locals.
  
Tot açò d'acord amb l'oferta d'ocupació pública aprovada pel Ple de l'Ajuntament en data 25 de gener de 1999, que correspon a l'exercici de 1999.
  
Es convoquen proves selectives per a proveir, en propietat, de l'esmentada plaça, d'acord amb les bases que a continuació es desenvolupen.
  
Primera. Objecte de la convocatòria
  
L'objecte de l'aquesta convocatòria és la provisió en propietat, mitjançant el procediment de concurs oposició lliure d'una plaça de treballador social vacant en la plantilla d'aquest Ajuntament, com a personal laboral fix.
  
La relació de serveis té caràcter laboral i, en conseqüència, està subjecta a la legislació laboral vigent; està dotada amb les retribucions bàsiques assimilades a les corresponents del grup B.
  
Segona. Requisits dels aspirants
  
Els qui desitgen prendre part en el concurs oposició lliure hauran de complir els requisits següents:
  
a) Posseir la nacionalitat espanyola o la d'algun dels estats membres de la Unió Europea, en els termes de la Llei 17/1993, de 23 de desembre, o la de qualsevol d'aquells estats als quals, en virtut dels tractats internacionals duts a terme per la Unió Europea i ratificats per Espanya, els siga d'aplicació lliure.
  
b) Haver complit els 18 anys i no excedir dels 55 anys, referits tots dos límits a l'últim dia de presentació d'instàncies. El límit d'edat màxima es compensarà, si escau, amb els serveis efectius prestats anteriorment a l'administració local.
  
c) Tindre el títol de diplomat en Treball Social o equivalent, o estar en condicions d'obtenir-lo en la data d'acabament del termini de presentació d'instàncies.
  
d) Tindre el títol del certificat de grau mitjà, expedit per la Junta Qualificadora de Coneixements del Valencià.
  
e) No haver estat separat mitjançant expedient disciplinari del servei de l'estat, de les comunitats autònomes, de les entitats locals ni trobar-se inhabilitat per al desenvolupament de les funcions públiques.
  
f) No patir cap malaltia ni estar afectat per cap limitació física o psíquica que impedisca el desenvolupament normal de la funció pública.
  
g) No trobar-se incurs en cap de les causes d'incompatibilitat o incapacitat per a l'exercici de la funció pública.
  
Tercera. Termini i forma de presentació d'instàncies i procediment d'admissió
  
Les instàncies per a sol·licitar prendre part en la selecció s'hauran de presentar al Registre General d'aquest Ajuntament, dins del termini improrrogable de 20 dies naturals, comptats des de l'endemà de la publicació de la convocatòria al Diari Oficial de la Generalitat Valenciana, i s'adreçaran a l'Alcaldia de la corporació.
  
Els aspirants hauran de manifestar en les instàncies que compleixen totes i cadascuna de les condicions establides a la segona base, i que es comprometen a prestar jurament o promesa, tal i com estableix el Reial Decret 707/1979, de 5 d'abril.
  
Les instàncies es presentaran al Registre General o de la manera que determina l'article 38.4 de la Llei 30 /1992, de Règim Jurídic de les Administracions Públiques i del Procediment Administratiu Comú.
  
A les instàncies s'adjuntarà:
  
a) Resguard justificatiu d'haver pagat, a la caixa municipal, els drets d'examen fixats en 1.000 pessetes, o resguard del gir postal o telegràfic del pagament.
  
Els drets d'examen només es retornaran a aquells que no siguen admesos al procediment selectiu per manca d'algun dels requisits exigits per a prendre-hi part.
  
b) Fotocòpia del document nacional d'identitat del sol·licitant.
  
c) Fotocòpia confrontada de la titulació exigida.
  
d) Relació i documents justificatius dels mèrits al·legats (originals o fotocòpies confrontades).
  
Quarta. Publicitat de la convocatòria
  
Les bases de la convocatòria es publicaran al Butlletí Oficial de la Província i al Diari Oficial de la Generalitat Valenciana, el termini de presentació d'instàncies comptarà a partir d'aquest anunci.
  
La resta d'anuncis es publicaran en el Butlletí Oficial de la Província de Castelló i al tauler d'anuncis de l'Ajuntament.
  
Cinquena. Relació d'aspirants admesos i exclosos
  
Una vegada acabat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, la qual es publicarà en el Butlletí Oficial de la Província de Castelló i al tauler d'edictes de la corporació, i es concedeix un termini de 10 dies hàbils per a esmenar els defectes existents en la presentació de les instàncies.
  
Una vegada acabat aquest termini, es procedirà a resoldre, si hi calguera, els recursos presentats, i l'aprovació definitiva de la llista d'admesos i exclosos, així com la inserció d'auesta al tauler d'anuncis de l'Ajuntament.
  
No obstant això, en qualsevol moment, la corporació pot procedir a esmenar els errors materials i de fet existents en la tramesa del procediment selectiu.
  
Sisena. Tribunal qualificador
  
El tribunal el constituiran:
  
- President: el de la corporació o membre en qui delegue.
  
- Vocals:
  
· Un regidor de la corporació designat per l'alcalde.
  
· Un representant del professorat oficial designat per l'Institut Valencià d'Administració Pública.
  
· Un representant de l'administració designat per la Direcció General d'Administració Local de la Generalitat Valenciana.
  
· Un representant del Comité d'Empresa de l'Ajuntament.
  
- Secretari: el de la corporació o un funcionari o funcionària d'aquest en qui delegue, que a més, actuarà amb veu però sense vot.
  
La designació dels membres del tribunal inclourà la dels respectius suplents, i es farà pública al Butlletí Oficial de la Província de Castelló i al tauler d'anuncis de l'Ajuntament.
  
Els tribunals no podran constituir-se ni actuar sense l'assistència, almenys, de més de la meitat dels seus integrants, ja siguen titulars o suplents indistintament.
  
En la composició del tribunal es vetlarà pel compliment del principi d'especialitat, i la totalitat dels seus membres hauran de tindre una titulació d'igual o superior nivell acadèmic a l'exigida en la convocatòria.
  
Els membres del tribunal i els assessors hauran d'abstenir-se de formar part d'aquest quan hi concórreguen les circumstàncies previstes en l'article 28 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Podran nomenar-se assessors del tribunal per a les proves de la convocatòria. El seu nomenament es publicarà amb el dels membres del tribunal.
  
El tribunal no podrà declarar que han superat les proves selectives un nombre d'opositors superior al de les places convocades.
  
Les indemnitzacions per assistència com a membre del tribunal s'efectuaran d'acord amb el que disposa la legislació vigent.
  
El tribunal queda facultat per a resoldre qualsevol dubte que es presente durant el procediment de selecció, i resoldrà totes les qüestions mitjançant majoria simple dels seus membres.
  
Setena. Calendari de realització de les proves
  
El lloc, la data i l'hora de realització dels exercicis de les proves selectives es fixarà en la resolució de l'Alcaldia en què declare l'admissió i exclusió dels aspirants als quals es refereix la cinquena base; entre la publicació d'aquesta resolució i la celebració de la primera prova hauran de transcórrer, com a mínim, 15 dies.
  
L'ordre en què hauran d'actuar els aspirants en els exercicis que no es puguen fer conjuntament es farà segons el que estableix la corresponent resolució de la Secretaria de l'Estat per a l'Administració Pública.
  
Els aspirants es convocaran per a cada exercici en crida única, i hauran d'acudir proveïts del document nacional d'identitat, excepte en casos de força major, degudament justificats i apreciats lliurement pel tribunal. El fet de no presentar-se a qualsevol dels exercicis obligatoris en el moment de la crida comporta automàticament la pèrdua dels seus drets a participar en els exercicis i, en conseqüència, quedarà exclòs del procés selectiu.
  
Una vegada hagen començat les proves selectives, no serà obligatòria la publicació dels successius anuncis de la celebració de la resta de proves al Butlletí Oficial de la Província. El tribunal haurà de fer públics aquests anuncis al tauler d'anuncis de l'Ajuntament.
  
Vuitena. Realització de les proves
  
La fase de concurs:
  
Es valoraran els mèrits al·legats segons el següent barem:
  
Experiència professional:
  
8.1 Per treballs realitzats en l'administració local, en llocs iguals als quals es pretén contractar, 0,1 punt per mes o fracció, fins a un màxim de 7 punts.
  
Els períodes de temps inferiors a l'any natural es prorratejaran proporcionalment.
  
8.2 Cursos: es valoraran fins a un màxim de 3 punts els cursos impartits per organismes oficials, el contingut dels quals es referisca a les matèries relacionades amb els continguts a realitzar en el lloc de treball relacionats en l'apartat primer d'aquestes bases.
  
Curs de 25 a 50 hores 0,4 punts per curs. Curs de 15 a 25 hores 0,2 punts per curs.
  
8.3 Es valorarà fins a un màxim d'1 punt, a raó de 0,15 punts per cada activitat relacionada amb la funció a desenvolupar de naturalesa distinta a cursos, com són jornades, congressos, seminaris, publicacions, comunicacions o qualsevol altre.
  
La fase d'oposició:
  
Primer exercici obligatori i eliminatori: consistirà a contestar per escrit un tema elegit pels membres del tribunal d'entre els relacionats en el temari que apareix a l'annex I d'aquesta convocatòria.
  
La duració d'aquest exercici serà d'una hora.
  
Segon exercici: de caràcter obligatori i eliminatori. Consistirà a contestar per escrit un tema d'entre dos elegits pels membres del tribunal o d'entre els relacionats en el temari que apareix a l'annex II d'aquesta convocatòria.
  
La duració d'aquest exercici serà de dos hores.
  
Tercer exercici: de caràcter obligatori i eliminatori. Consistirà en la resolució d'un supòsit pràctic determinat pel tribunal relacionat amb les funcions de la plaça, i amb referència a l'annex II del temari.
  
La duració d'aquest exercici serà de dos hores.
  
Els tres exercicis es puntuaran de 0 a 10 punts, i s'eliminaran els aspirants que no apleguen a un mínim de 5 punts en cadascun d'aquests.
  
Quart exercici: escrit de caràcter obligatori i no eliminatori. Consistirà a traduir del valencià al castellà i a l'inrevés un text proposat pel tribunal durant el temps que el tribunal determine.
  
La qualificació serà de 0 a 5 punts.
  
Cinqué exercici: Entrevista personal de caràcter obligatori i no eliminatori. Es valorarà l'experiència, la idoneïtat i l'aptitud de l'aspirant en relació amb les funcions a desenvolupar. La qualificació serà de 0 a 1 punt.
  
Qualificació dels exercicis:
  
Les qualificacions de cada exercici s'adoptaran sumant les puntuacions atorgades pels diferents membres del tribunal, i dividint el total pel nombre d'assistents, i el coeficient serà la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i s'exposaran al tauler d'anuncis de l'Ajuntament.
  
La qualificació dels mèrits del concurs es farà pública al tauler d'edictes.
  
La puntuació final obtinguda pels aspirants serà la suma de la puntuació obtinguda en cadascun dels exercicis, la qual determinarà l'ordre existent entre aquests.
  
Novena. Relació d'aprovats
  
Una vegada acabats tots els exercicis, el tribunal publicarà la relació d'aprovats per ordre de puntuació obtinguda, i elevarà la proposta a la Presidència de la corporació, a fi que es formule, si escau, el corresponent nomenament dels aspirants, i no poden aprovar més aspirants que places convocades.
  
Els opositors nomenats presentaran a la Secretaria de la corporació els documents acreditatius de les condicions exigides en la convocatòria dins del termini de 10 dies naturals des de la publicació de la llista definitiva d'aprovats al tauler d'anuncis de l'Ajuntament, i que es resumeixen en els següents:
  
- Certificat de naixement expedit pel registre civil corresponent.
  
- Declaració jurada de no trobar-se incurs en causa d'incapacitat.
  
- Declaració jurada de no haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.
  
- Còpia autenticada o fotocòpia acompanyada de l'original per a confrontar-la de les titulacions exigides en la convocatòria.
  
- Certificat mèdic acreditatiu de no patir malaltia o defecte físic que impossibilite el normal exercici de la funció.
  
Qui tinga la condició de funcionari públic estarà exempt de justificar documentalment les condicions i els requisits ja demostrats per a obtindre el seu anterior nomenament.
  
Els qui dins del termini esmentat, i excepte casos de força major degudament acreditats, no presenten la documentació abans esmentada, no podran ser nomenats personal laboral fix, i quedaran anul·lades totes les seues actuacions. En aquest cas, la Presidència de la corporació formularà proposta a favor de l'opositor que haguera aprovat els exercicis de l'oposició i siga en l'ordre de millor puntuació.
  
Deu. Nomenament com a personal laboral fix i presa de possessió
  
1. El nomenament com a personal laboral fix s'haurà de realitzar en el termini de 20 dies des de la proposta del tribunal.
  
2. Una vegada comunicat a l'aspirant el nomenament com a personal laboral fix, existeix un termini d'un mes comptador des de l'endemà de la notificació per a procedir a la presa de possessió del lloc de treball, amb el jurament o promesa realitzats prèviament d'acord amb el Reial Decret 127/1990, de 2 de febrer.
  
En el cas de no dur-se a terme la presa de possessió dins del període existent, excepte casos de força major, l'aspirant nomenat decaurà en tots els seus drets adquirits en el procés selectiu.
  
Onze. Recursos.
  
Contra aquestes bases aprovades per l'Ajuntament d'Orpesa que han de regir aquestes proves es podrà interposar recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'aquesta notificació, segons estableixen els articles 109 de la Llei 30/1992, de Règim Jurídic de les Administracions Públiques i del Procediment Administratiu Comú, i 8 i 46 de la Llei 29/1998, Reguladora de la Jurisdicció Contenciósa Administrativa.
  
Recurs de revisió, quan concórrega alguna de les circumstàncies establides en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis indicats en l'esmentat article, i davant l'òrgan que dictà aquest acte.
  
Tot açò sense perjudici que puga exercitar qualsevol altre recurs o acció que estime procedent.
  
ANNEX I
  
Programa
  
Tema 1. La Constitució espanyola de 1978. Principis general.
  
Tema 2. Organització territorial de l'estat. Principis generals. L'administració local. Distribució de competències.
  
Tema 3. El govern i l'administració de l'estat.
  
Tema 4. L'Estatut d'Autonomia de la Comunitat Valenciana. Competències, especial referència a l'administració local. Administració de la Generalitat.
  
Tema 5. Les Corts Valencianes: constitució i funcions. El president de la Generalitat: funcions. El Consell: funcions. Altres limitacions.
  
Tema 6. El Règim local espanyol. El principi d'autonomia: significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 7. El municipi. El terme municipal. La població. L'empadronament.
  
Tema 8. L'organització municipal. Règim de funcionament dels òrgans.
  
Tema 9. La submissió de l'administració al dret. L'ordenament jurídic administratiu: fonts. El reglament: concepte. Límits de la potestat reglamentària.
  
Tema 10. L'acte administratiu: concepte, elements i classes. El silenci administratiu: concepte, naturalesa i efectes.
  
Tema 11. El procediment administratiu: fases del procediment administratiu. Els recursos administratius: concepte i classes.
  
Tema 12. Drets i deures dels funcionaris públics locals. Incompatibilitats. Règim disciplinari.
  
ANNEX II
  
Tema 13. Origen i desenrotllament de l'estat de benestar.
  
Tema 14. El sistema públic dels Serveis Socials: principis i criteris.
  
Tema 15. La protecció social a Espanya: organització, forma i funcions.
  
Tema 16. Les prestacions no contributives.
  
Tema 17. El concepte de necessitat.
  
Tema 18. La Llei de Serveis Socials a la Comunitat Valenciana.
  
Tema 19. Pla Concertat de Prestacions Bàsiques.
  
Tema 20. Pla d'Ordenació dels Serveis Socials a la Comunitat Valenciana: autorització, registre, acreditació i inspecció.
  
Tema 21. Pla d'Integració Social a la Comunitat Valenciana.
  
Tema 22. Els Serveis Socials Generals. Característiques i organització.
  
Tema 23. Ajudes econòmiques: modalitats, subvencions i concerts.
  
Tema 24. Prestacions econòmiques reglades.
  
Tema 25. Tipologia dels recursos d'Atenció Primària.
  
Tema 26. Barris d'acció preferent a la Comunitat Valenciana. Normativa i programes.
  
Tema 27. Legislació, necessitats i problemàtica de la infància a la Comunitat Valenciana.
  
Tema 28. Tipologia dels recursos per a menors.
  
Tema 29. Programes i estratègies d'actuació en l'àmbit de menors.
  
Tema 30. Necessitats i problemàtiques de les minusvàlues a la Comunitat Valenciana.
  
Tema 31. Tipologia dels recursos per a persones amb minusvàlues.
  
Tema 32. Programes i estratègies d'actuació en l'àmbit de les minusvàlues.
  
Tema 33. Necessitats i problemàtiques de la tercera edat a la Comunitat Valenciana.
  
Tema 34. Tipologia dels recursos de tercera edat a la Comunitat Valenciana.
  
Tema 35. Programes i estratègies d'actuació en l'àmbit de la tercera edat.
  
Tema 36. Necessitats i problemàtiques de les drogodependències a la Comunitat Valenciana.
  
Tema 37. Tipologia dels recursos per a drogodependents.
  
Tema 38. Programes i estratègies d'actuació en l'àmbit de les drogodependències.
  
Tema 39. El treball social amb col·lectius marginats: objectius, temes i continguts.
  
Tema 40. La problemàtica de la dona en situació de desprotecció.
  
Tema 41. De l'assistència als Serveis Socials.
  
Tema 42. El mètode bàsic en treball social: descripció de les etapes.
  
Tema 43. El model ecològic: anàlisi de les tendències actuals.
  
Tema 44. El diagnòstic social i la intervenció professional.
  
Tema 45. Les tècniques més usuals en treball social.
  
Tema 46. L'animació sociocultural: concepte i contingut.
  
Tema 47. Models d'avaluació.
  
Tema 48. Perfil professional del treballador social.
  
Tema 49. La malaltia mental crònica: rehabilitació psicosocial en l'àmbit dels Serveis Socials.
  
Tema 50. Programes i estratègies d'actuació en l'àmbit familiar a la Comunitat Valenciana.